《七夕》
清代·陆曾禹

蒸暑尚未减，佳夕忽我临。顾兔细云衢，宛虹垂华林。

绮窗弄玉笛，朱楼理瑶琴。缥缈入银汉，凄凉杂清砧。

露辉金剪刀，风引素丝针。始妒合欢扇，次爱鸳鸯衾。

仿佛琉璃帐，依稀环佩音。感物兴叹息，莫言辰与参。

作者简介：浙江仁和人。乾隆时国子生。尝作《救饥谱》。高宗命内直诸臣删润刊行，改名《康济录》。